Alternativ för Sverige

Alternativ för Sverige (forkorta AfS, norsk oversettelse: «Alternativ for Sverige») er et politisk parti i Sverige, lansert 5. mars 2018. Det består først og fremst av tidligere medlemmer av Sverigedemokraterna, drar inspirasjon fra blant andre det tyske partiet Alternativ for Tyskland og stiller til riksdagsvalget 2018 som utfordrer til Sverigedemokraterna og Moderaterna, som de ønsker å utfordre på innvandringspolitikk. Partiet er også registrert til europaparlamentsvalget i 2019.

Etter at SD-representantene Olle Felten (15. mars 2018), Jeff Ahl (27. mars 2018) og Mikael Jansson (9. april 2018) meldte overgang, hadde Alternativ för Sverige tre representanter i Riksdagen som bekjente seg til dem. Formelt sett var imidlertid ikke partiet representert i Riksdagen, ettersom Felten, Ahl og Jansson regnes som uavhengige representanter etter Riksdagens regelverk. Ingen av de tre ble gjenvalgt i 2018. Partiet fikk  stemmer, og ble ikke representert.

Bakgrunn 
Etter at Sverigedemokraterna kutta alle bånd til ungdomspartiet sitt, Sverigedemokratisk Ungdom (SDU), i 2015, fortsatte SDU som en uavhengig organisasjon. I februar 2017 kunne Sveriges Radio melde at tidligere SDU-topper hadde sendt inn søknad til Valmyndigheten om å registrere partinavnet Alternativ för Sverige. 13. desember 2017 blei partiet registrert, og tidligere SD- og SDU-politiker Gustav Kasselstrand bekrefta at han stod bak. I tillegg til leder Kasselstrand, sitter også leder i SDU, Jessica Ohlson, og de tidligere SD- og SDU-politikerne William Hahne og Adam Berg i ledelsen. De fire står også øverst på partiets kandidatliste til riksdagen.

Politikk 
I likhet med Sverigedemokraterna ønsker Alternativ for Sverige å føre en restriktiv innvandringspolitikk, men vil også legge til rette for repatriering (återvandring). De vil omdøpe Migrationsverket til Återvandringsverket, og oppheve alle oppholdstillatelser innvilget etter år 2000. Partiets nettsider fører dessuten opp to andre hovedområder: lov og orden og demokrati og politikere.

Aksjoner 

Martin Hagwall, medlem i partiets landsstyre og plassert som nummer 10 på riksdagslista, plasserte i august 2018 antisemittiske klistremerker på kollektivtrafikken i Stockholm.

Referanser

Eksterne lenker 
 
 

Politiske partier i Sverige
Organisasjoner etablert i 2018
2018 i Sverige
Sosialkonservative partier